Bitfinex รองรับช่องทางการโอนเงินผ่านธนาคารด้วยสกุลเงินดั้งเดิม ได้แก่ EUR, JPY, GBP และ USD รวมไปถึงการรองรับ Tether (USDT) ซึ่งเป็น Stablecoin ที่ผูกตรึงมูลค่าไว้กับสกุลเงินดอลลาร์สหรัฐอย่างไม่เป็นทางการ
สำหรับการชำระด้วยคริปโตนั้นรองรับมากกว่า 80 สกุลด้วยกัน เช่น Bitcoin, Litecoin, Ethereum, Zcash, Monero, Dash, Ripple, Iota, EOS และอื่น ๆ อีกมากมาย นอกจากนี้ช่องทางการฝากถอนคริปโตนั้นสามารถทำได้หากผู้ใช้มีการระบุที่อยู่อีเมลในระบบสมาชิกเท่านั้น และจะทำการซ่อนแอดเดรสการรับส่งด้วยระบบ TOR ได้อีกด้วย
Bitfinex ใช้รูปแบบค่าธรรมเนียมที่เรียกว่า Taker-Maker โดยค่าธรรมเนียมประเภทนี้จะถูกเรียกเก็บเมื่อมีการดำเนินการซื้อขายและจับคู่ ไม่ใช่เมื่อมีการสร้างคำสั่งซื้อขาย
Maker: เป็นคำสั่งซื้อที่ไม่ได้รับการจับคู่และจะยังไม่ได้รับการดำเนินการในทันที เนื่องจากคำสั่งซื้อไม่ตรงกับรายการใดใน Order Book เลย
Taker: เป็นคำสั่งซื้อที่ได้รับการจับคู่และจะได้รับการดำเนินการอนุมัติทันที เนื่องจากคำสั่งซื้อนั้นตรงกับรายการใน Order Book
หากเป็นการโอนเงินผ่านทางธนาคารไม่ว่าจะเป็นการฝากหรือถอน จะมีค่าธรรมเนียมอยู่ที่ 0.1% และอัตราสูงสุดที่ 1% สำหรับรายการฝากถอนเร่งด่วน ซึ่งการฝากเงินด้วยคริปโตจะไม่มีค่าธรรมเนียม แต่ในขณะที่การถอนนั้นจะมีค่าธรรมเนียมเล็กน้อยขึ้นอยู่กับสกุลเงินที่ถอน สามารถตรวจสอบค่าธรรมเนียมเพิ่มเติมได้ ที่นี่